**REPUBLIKA E SHQIPERISE**

**KOMISIONI QENDROR I ZGJEDHJEVE**

**V E N D I M**

**PËR SHPALLJEN E REZULTATIT PËRFUNDIMTAR TË ZGJEDHJEVE TË PJESSHME PËR KRYETARIN E KOMUNËS KARBUNARË, QARKU FIER TË DATËS 03.11.2013**

Komisioni Qendror i Zgjedhjeve, në mbledhjen e tij, të datës 11.11.2013, me pjesëmarrjen e:

Lefterije LUZI (LLESHI)- Kryetare

Hysen OSMANAJ- Anëtar

Klement ZGURI- Anëtar

Vera SHTJEFNI- Anëtare

Shqyrtoi çështjen me

**OBJEKT:** Për shpalljen e rezultatit përfundimtar të zgjedhjeve të pjesshme për Kryetarin e Komunës Karbunarë, Qarku Fier, të datës 03.11.2013”

**BAZË LIGJORE:** Neni 2, pika 18 gërma “b”, neni 23, pika 1 germa “a” të ligjit Nr.10019, datë 29.12.2008 “Kodi Zgjedhor i Republikës së Shqipërisë” i ndryshuar.

KQZpasi shqyrtoi dokumentacionin e paraqitur dhe dëgjoi diskutimet e të pranishmëve

**VËREN**

 Në datë 03.11.2013, në Komunën Karbunarë, u zhvilluan zgjedhjet e pjesshme për Kryetarin e Komunës. Në përfundim të proçesit të votimit dhe numërimit të votave nga grupet e numërimi KZAZ-ja nr.54, me vendimin nr. 17, datë 04.11.2013, miratoi tabelën Përmbledhëse të Rezultateve dhe shpalli fitues z. Bektash Daut Nexha, të propozuar nga Koalicioni “Aleanca për Shqipërinë Europiane” (ASE). Kundër Vendimit të KZAZ-së nr.54, brenda afatit ligjor nuk pati në KQZ asnjë ankim zgjedhor nga asnjë subjekt zgjedhor pjesësmarrës në zgjedhjet e pjesshme për Kryetarin e Komunës Karbunarë, Qarku Fier të datës 03.11.2013.

 Në referim të përcaktimeve të nenit 2, pika 18, gërma ”b” të Kodit Zgjedhor, Komisioni Qendror i Zgjedhjeve, shpall me vendim rezultatin përfundimtar të zgjedhjeve në këtë Njësi Zgjedhore.

**PËR KËTO ARSYE**

Komisioni Qendror i Zgjedhjeve, mbështetur në nenin 2, pika 18, gërma “b” nenin 23, pika 1 gërma “a” të ligjit Nr.10019, datë 29.12.2008 “Kodi Zgjedhor i Republikës së Shqipërisë” i ndryshuar.

**V E N D 0 S I:**

Të shpallë rezultatin e zgjedhjeve për Kryetarin e Komunës Karbunarë, Qarku Fier të datës 03.11.2013, duke shpallur fitues z. Bektash Daut Nexha, kandidat i propozuar nga Koalicioni “Aleanca për Shqipërinë Europiane” (ASE)”.

Ky vendim hyn në fuqi menjëherë.

Kundёr kёtij vendimi mund tё bёhet ankim nё Kolegjin Zgjedhor, pranё Gjykatës sё Apelit Tiranё, brenda 5 (pesë) ditёve nga shpallja e kёtij vendimi.

# Lefterije LUZI (LLESHI)- Kryetare

# Hysen OSMANAJ- Anëtar

# Klement ZGURI- Anëtar

#

# Vera SHTJEFNI- Anëtare